Christoph Stymmelius

Christoph(orus) STYMMELIUS (naskiĝinta la  en Frankfurto ĉe Odro, mortinta la  en Szczecin) estis germana dramisto (latinlingva), teologo kaj ĝenerala superintendanto (inter 1570 kaj 1572) por la dukujo Pomerio-Szczecin. Verkinte en la aĝo de 19 jaroj Studentes li fariĝis literaturhistorie gravulo kiel fondinto de nova literatura ĝenro, nome de studentaj komedioj.Fritz Richard Lachmann: Die „Studentes“ des Christophorus Stymmelius und ihre Bühne, disertacio, Lepsiko 1926, p. 60

Estante filo de komercisto kaj senatano li enmatrikuliĝis kiel 12-jaraĝulo ĉe la Frankfurta universitato frekventonte kursojn pri Tito Livio ĉe Jodocus Willich, pri romia juro ĉe Caspar Witterstadius kaj pri Ovidio ĉe Georg Sabinus. Magistriĝo sukcesis en 1597. Kelkajn jarojn pli malfrue, Stymmelius iris al Wittenberg kie li ekde majo 1551 studentis ĉe Filipo Melanktono kaj ĉe Johann Forster (por lerni la hebrean). Post tiea restado dujara, Stymmelius iĝis instruisto en Beeskow, poste kortega predikisto en Lübbenau kaj en 1555 predikisto en Krosno Odrzańskie. En oktobro 1555 li estis doktoriĝinta pri teologio en Frankfurto.

En septembro 1556 li fariĝis en Szczecin, danke al rekomendo de Andreas Musculus, paroĥestro ĉe Mario-kirko kaj profesoro ĉe la princa lernejo Paedagogium. En 1561 li akompanis dukon Barnim la 11-a al Naumburg (Saale) al kunveno de germanaj princoj reguligontaj konfesiajn demandojn. Princ-elektisto Aŭgusto (Saksio) vokis lin ordigi la malfacilan eklezian situacion en Merseburg. Finfine Stymmelius en aprilo 1566 revenis al Szczecin kie li engaĝiĝis malpor la doktrinoj de Andreo Osiandro. Vokon je profesoreco en Frankfurto li ne plu povis sekvi. Kun sia edzino Barbara Wedelich li havis du filinojn.

Verki latinlingve li komencis en al aĝo de 16 jaroj. En 1545 li skribis la komedion Studentes kiun presis la fama tipografo Johann Eichorn. Temis (kun motivoj el Acolastus de Wilhelm Gnapheus) pri mallaborema studentaro. Ĉi verko ĝuis multajn eldonojn kaj oftegan legadon ĝis la 17-a jarcento. Frankfurte li verkis ankaŭ Iudicium Paridis; kiel oldulo li eflaris la komedion De immolatione Isaac (vintro 1576/77). Estante enhave tre biblia, ĉi verko ne malŝparas versojn krudajn kaj gajajn. Kelkaj etaj poeziaĵoj enhavas notojn altvalorajn por povi skizi lian biografion.

Fonto
Art. „Stymmelius, Christoph“ - fare de Gottfried von Bülow, je: Allgemeine Deutsche Biographie, volumo 37 (1894), p. 98–99 
Eksteraj ligiloj

ligiloj ĉe DDB
Notoj

kategorio:Personoj rilataj al Frankfurto ĉe Odro
kategorio:Predikistoj
kategorio:Latinlingvaj verkistoj
kategorio:Naskiĝintoj en 1526
kategorio:Mortintoj en 1588
kategorio:Superintendantoj